Coneixen més a Jean Paul Cassez a travès de la mirada de la seva filla\nAnaïs Cassez, fotògrafa i filla del nostre fotògraf convidat el proper dilluns, 4 de març de 2019 a les 20h al Local d'Entitats de Besalú (carrer Portalet, 7) ens descobreix una mica més sobre ell i ens parla dels seus propis projectes.\nA partir de quin moment vares tenir consciencia de que la fotografia era una activitat important pel teu pare?\nNo recordo haver pensat mai que la fotografia no fos important per al meu pare. És a dir, jo sempre he vist el meu pare amb una càmera entre les mans, des de sempre, des de ben petita, sempre he sabut que el meu pare i la fotografia són dues coses que van unides, un pack inseparable.\nQuan eres una nena ja senties que, practicada pel teu pare, la fotografia et podria agradar?\nO, com molts fills de fotògrafs que es deixen retratar, tenen com mania a la càmera?\nI el mateix per mi, de fet. La fotografia no és una cosa que ha entrat en algun punt de la meva vida: hi ha sigut sempre. No tinc records del meu pare sense una càmera, almenys, aprop. I ja de ben petita em recordo a mi mateixa amb una càmera analògica fent fotos d'un gos, dels meus peus, d'un núvol i, intentant copiar l'art del meu pare, de senefes de rajoles al terra.\nEl teu pare va fer un gir en la pràctica de la fotografia deixant la “foto terrestre” per la foto submarina.\nTe’n recordes quan es va iniciar primer al submarinisme i desprès a la foto submarina?\nCom et representaves aquest món aquàtic?\nRecordo bastant bé quan va començar a fer submarinisme perquè em marcava que el meu pare fes una cosa perillosa que no feia ningú més del meu entorn. Fins a aquell moment jo veia en el meu pare un pare com qualsevol altre però el fet que comencés a practicar una activitat de risc com el submarinisme l’excloïa del grup dels “pares normals”. I la foto submarina va venir després. Amb tot aquest món com extret d'una pel·lícula de ciència-ficció que se m'obria als ulls.\nActualment te estàs dedicant professionalment al submarinisme. Matemàticament, estàs convertint la passió de teu pare en una activitat professional. Sé que en la vida les coses no son tan “matemàtiques”. Quin va ser l’element decisiu? O els elements?\nVaig decidir dedicar-me al submarinisme professionalment, bàsicament, perquè volia despertar-me feliç cada matí sabent que m'aixecava per anar a treballar. Així que havia de decidir en quina de les meves tres passions (viatjar, la fotografia i el busseig) basaria la meva carrera. I el submarinisme em va semblar la més plausible,a més que em permetria viatjar i dedicar el meu temps lliure a la fotografia.\nPodem parlar d’una transmissió ben portada? Diries que seria com tenir talent per alguna cosa, però que no n’hi a prou: la transmissió com el talent s’han de cultivar, de treballar i fer-se’n seu?\nEl meu pare, doncs, m'ha transmès la seva passió per allò que ell sempre ha utilitzat com a hobby i jo he convertit aquestes passions en la meva vida. La transmissió, doncs, és molt important. Recordo vespres plens d'amor fent passar diapositives al sofà de casa seva. Dues nenes petites, la meva germana i jo, extasiades amb imatges de països mai viscuts o de records dels tres a través dels ulls del meu pare, instants d’or acompanyats del ta-crac del projector.\nSi el meu pare mai hagués fet submarinisme probablement jo no n'hauria fet mai, tampoc. I crec que la passió és molt més important que el talent. Hi ha una cita que m'encanta que no recordo d'on l'he llegit o de qui és que diu: “La passió és el mínim exigible”. Tenir passió per alguna cosa significa dedicar tot el teu temps i energia sense importar si en treuràs diners o no, és una via d'escapament, un primer lloc en la llista de prioritats, un amor incondicional. Per mi, doncs, ni tan sols he de treballar-hi o cultivar-ho en el sentit d'un esforç que he de fer. Ho faig (viatjar, bussejar i fotografiar) perquè no sé viure sense fer-ho.\nHi ha un temps per rebre la transmissió i un temps per personalitzar-la: què has descobert, -què estàs descobrint- en aquesta activitat que el teu pare no ha (encara) experimentat?\nHe descobert els secrets de la professió com si del darrere de l'escenari d’un teatre es tractés. La funció ha de continuar com sigui. Una mirada plena de complicitat amb el capità quan veiem que avui les condicions que el mar ens dóna són complicades,un regal que ens dóna la natura com pot ser un mar d’oli o una ratlla que salta en la superfície, la satisfacció d’haver contribuït a que un submarinista que tenia por s’hagi superat a ell mateix, o de fer descobrir aquest món (que també és nostre) a algú que mai més mirarà el mar de la mateixa manera.\nD’altra banda, t’agrada molt la fotografia! Ja vàrem exposar fotos teves dins del marc de les exposicions col·lectives que Besalux organitza; Quin tipus de fotos t’agraden més? Moments, fragments, instants de vida? Son fotos més “terrestres” i molt diferents de les del teu pare.\nLa fotografia que faig ara ha canviat molt des que vaig tenir la primera càmera entre les mans. I de fet, ara que hi penso, em recorda a l’estil de fotografia que feia el meu pare quan era jove. És abstracta. La fotografia clàssica m'avorreix. M'agrada capturar trossos de vida o de paisatge. Intentar captar una llum daurada, el vent entre una fulla de palmera, la textura del mar, la duresa d’unes mans. El pare diu que la fotografia terrestre l’avorreix i segurament és l’experiència que parla. Jo encara hi trobo tot un món de possibilitats i encara tinc dins el cap mil fotografies que he de disparar.\nAmb el projecte “Seethesea” que estàs portant a terme amb Jean Loncle sembla que estàsdonant un gir a aquesta doble activitat: foto-immersió. Ens pots explicar els objectius d’aquest projecte?\nSTS és l'unió de dues passions, tant per en Jean com per mi. STS és intentar capturar el que veiem cada dia en immersió com ningú ho fa. Per començar, sense llum artificial. I així poder plasmar la llum que, tossuda, aconsegueix penetrar la columna d'aigua que hi ha entre la superfície i els esculls. Seguint per intentar ser originals en la manera en com mostrem aquest nostre món que és, de vegades, molt abstracte, molt fred, molt blau, molt incomprensible i màgic, implacable i tan viu, i impossible talment ens sembla irreal.


Fundació La Pedrera es compromet a fer reformes i millores a Puigventós - Regió7 :: El Diari de la Catalunya Central\nInvertirà 100.000 euros en accions per evitar el deteriorament d'un indret molt visitat per olesans\nSignatura de l'acord entre Fundació La Pedrera i l'Ajuntament d'Olesa aj olesa\nSignatura de l'acord entre Fundació La Pedrera i l'Ajuntament d'Olesa\nLa Fundació Catalunya La Pedrera invertirà en la restauració del mas Puigventós, punt de trobada de molts olesans. La Fundació La Pedrera, propietària de la finca, assumirà la inversió de la restauració de l'espai, que busca garantir la seguretat en un indret molt visitat i també protegir el seu valor patrimonial i paisatgístic, alhora que potenciar l'ús turístic de la zona.\nL'Ajuntament d'Olesa de Montserrat i la Fundació Catalunya La Pedrera van signar dimecres un conveni de col·laboració per impulsar la protecció i recuperació de l'espai natural del Puigventós, que van fer públic ahir. El conveni preveu fer una inversió de restauració del mas del Puigventós que permetrà aturar la degradació de l'espai i, alhora, fer que sigui un lloc visitable. La inversió, a càrrec de la Fundació Catalunya La Pedrera, serà d'uns 100.000 euros.\nL'espai natural del Puigventós pertany a la Fundació Catalunya La Pedrera des de l'any 2000, quan l'entitat va adquirir les 193 hectàrees de la finca, a cavall entre els termes d'Olesa i Vacarisses, i inclosa al Pla d'Espais d'Interès Natural i a la Xarxa Natura 2000. L'objectiu del conveni signat aquest dimecres és establir el marc de col·laboració entre La Fundació i l'Ajuntament per a la gestió de la part que pertany al terme municipal d'Olesa de Montserrat de la finca de Puigventós, que té un elevat ús públic, en especial el sector del Pla del Fideuer i el seu entorn més proper.\nDe fet, en els darrers anys, segons fonts de l'Ajuntament, el nombre de visites anuals s'ha situat al voltant de les 40.000. En dies feiners les visites sobretot són de persones provinents d'Olesa de Montserrat, que aprofiten l'espai per fer-hi activitat física o simplement com a zona d'esbarjo. En caps de setmana, l'activitat recreativa de la població local s'incrementa, i cal sumar-hi altres activitats lúdiques i esportives organitzades, com ara aplecs, caminades, travesses o curses a peu i en bicicleta, entre d'altres.\nL'Ajuntament d'Olesa de Montserrat participa en la gestió de la finca amb tasques d'adequació de camins i corriols, i desbrossades de marges de pistes.\nAra la col·laboració ha fet un pas més amb l'acord per a la rehabilitació del mas Puigventós. Es tracta d'una construcció en runes i que, en no estar ben consolidades, poden comportar un risc per a la seguretat de les persones que hi passin per la vora.


El president Torra assisteix a la representació dels Pastorets de Súria\nMés de 300 col·laboradors fan possible la representació, amb 92 anys d'història\nFotografia de família amb tots els actors (Autor: Jordi Bedmar)\nEn finalitzar la funció, el president ha felicitat i elogiat públicament tot l'equip que fa possible els Pastorets. "Us agraeixo tants anys de compromís amb aquesta representació, perquè fer Els Pastorets és fer país", ha destacat.\n"És un retorn a la infància i alhora és un homenatge a Folch i Torres, perquè el fet que a centenars de ciutats catalanes se segueixi representant el seu text vol dir que és una obra que segueix present en tots nosaltres", ha dit Torra en acabar l'obra.\nEl cap de l'Executiu ha recordat que ja va ser present a la representació que els Pastorets de Súria van fer fa dos anys al Palau de la Generalitat, coincidint amb el 90è aniversari de l'espectacle surienc i amb el centenari de l'estrena del text de Folch i Torres, i ha assegurat que "no pot passar cap altre Nadal més sense que es facin Els Pastorets al Palau". Una tradició, ha afegit, que li agradaria que comencessin els Pastorets de Súria.\nDurant la representació d'aquesta tarda s'ha fet un petit homenatge als presos polítics i exiliats introduint uns versos dedicats a ells dins de l'obra. El president els ha agraït especialment el gest en un Nadal "que vivim amb tristesa i angoixa perquè la seva presó i el seu exili són també nostres".\nFotografia 1 JPG 1,357MB\nFotografia 2 JPG 969KB\nFotografia 3 JPG 1,77MB


La decisió de la justícia belga sobre Comín i Puig i la investigació als CDR, a debat a la xarxa\nEls exconsellers exiliats juntament amb l'expresident Carles Puigdemont a Brussel·les. Natàlia Segura / ACN\nBarcelona1. Guillem Pursals, politòleg\n2. Olga, tuitaire\nLa justicia belga deja en libertad sin fianza a los exconsellers #Comín y #Puig sin cambios por ahora, la #JusticiaBelga sigue la misma línea....diferencias entre la nuestra y la suya? Creo que son evidentes #JusticiaEspañola #FelizJueves https://t.co/1YmDJykvoI\n— Olga 🔻 (@666olga) 7 de noviembre de 2019\nLa hiperactiva Junta Electoral no té res a dir de la filtració en plena campanya electoral d’un sumari amb connotacions polítiques i que afecta a polítics?\n— iu forn (@iuforn) 7 de noviembre de 2019\n4. Carla Vall, advocada penalista\nDavant les filtracions d'un sumari sobre fets tan delicats no entenc com l'accent no és posa en:\n- Vulneració de drets dels detinguts.\n- Filtració d'imatges no públiques (només el judici ho és).\n- Donar per cert elements que bo han estat sotmesos a contradicció.\n— Carla Vall i Duran (@CarlaVall) 7 de noviembre de 2019\nSi Pedro Sánchez atribueix al “cansament” les tonteries que ha dit aquests últims dies, imagineu el nivell de credibilitat que tenen les declaracions d’un acusat després d’un interrogatori de 24 hores.\n— Tatxo Benet (@BenetTatxo) 7 de noviembre de 2019\n6. Francesc Ribera, músic i exregidor a l’Ajuntament a Berga (CUP)\nI després d'"el preparao"\nens arriba "el cansao".\n— Francesc Ribera (@francescribera) 7 de noviembre de 2019\n7. Ismael Peña-López, director general de participació ciutadana\nReunió de treball a Brussel·les sobre qualitat democràtica:\nUna britànica, Brexit\nUna italiana, Salvini & co\nUn belga, 12 mesos sense govern (per 2a vegada)\nUna nord-americana, Trump.\nUna armènia... (uf, Armènia)\nI un català (per on comencem?)\nDesolador panorama internacional.\n— Ismael Peña-López (@ictlogist) 7 de noviembre de 2019\n8. Pineda Vaquer, tècnica de documentació\nEl becari m'acaba d'explicar que és l'únic amb estudis de la seva quinta que s'ha quedat al poble. I Móra la Nova té més de 3.000 habitants, imagineu-se què passa als micropobles. Això és un problema greu, i fent veure que no existeix no se solucionarà.\n— Pineda Vaquer (@pinedavaquer) 7 de noviembre de 2019


Badanotis :: En marxa un taller de pessebrisme\nEn marxa un taller de pessebrisme\nOrganitzat per Amics del Pessebre de Badalona i l'Associació d'Antics Alumnes Maristes\nRedacción - 27/10/2015 06:10\nAmics del Pessebre de Badalona i l'Associació d'Antics Alumnes Maristes, amb la col·laboració de l'Ajuntament de Badalona, organitzen un taller de pessebrisme, obert a tothom que estigui interessat en aquesta tradició catalana.\nEs tracta de cinc sessions en les quals es podran aprendre les tècniques bàsiques de l'art del pessebrisme; es disposarà dels materials adients. Aquestes sessions tindran lloc els divendres 6, 13, 20 i 27 de novembre i el 4 de desembre, de 17.00 a 20.00 hores al local taller dels Amics del Pessebre de Badalona, carrer Arnús, 66 (edifici Espais) de la ciutat.\nLa inscripció es pot fer enviant un correu electrònic a badalona.ademar@gmail com, o bé trucant al telèfon 620 046 416 o a qualsevol de les dues entitats organitzadores (Cal que hi feu constar el nom i cognoms, l'edat, l'adreça postal, el telèfon i l'adreça electrònica). La data límit d'inscripció és el dimarts 3 de novembre de 2015. El curs és gratuït.


Escons en Blanc » Ajuda’ns a recollir avals per a què Escons en Blanc es pugui presentar a la teva província\nA finals d’aquest mes d’octubre es donarà tret de sortida a les Eleccions Generals 2015 i com sabràs, l’Estat obliga a una recollida de signatures (Avals), per poder concórrer-hi, equivalent a un 0,01% del cens electoral.\nPer això, et demanem la teva ajuda per tal que puguem estar presents en quantes més províncies millor. Si vols col·laborar activament en la recollida de signatures posa’t en contacte amb el correu campanya@esconsenblanc.org o a través de les xarxes socials.\nSi vols col·laborar amb la teva signatura (i la dels teus familiars), descarrega’t el formulari oficial que penjarem en aquesta pàgina, omple les dades i fes-nos-ho arribar. Com més signatures puguis aconseguir en el teu entorn millor.


L'AEiG Mestre Güell Roger de Llúria fa 60 anys! - Demarcació Nord-Occidental - Minyons Escoltes i Guies de Catalunya\nEquip mòdul persona\nL'AEiG Mestre Güell Roger de Llúria fa 60 anys!\nCELEBRANT 6 DÈCADES D’ESCOLTISME I GUIATGE TARGARÍ\nEl passat cap de setmana L’Agrupament Escolta i Guia Mestre Güell Roger de Llúria vam celebrar el seixantè aniversari.\nVa ser un dia intens, envoltats de moltes persones que han fet possible que l’escoltisme i guiatge targarí estigui tan arrelati viu com està actualment.\nVam començar el dissabte fent una ruta pedagògica passant per la via verda de les peixeres i acabant al lloc on al març vam plantar seixanta arbres, fent una petita inauguració del que anomenarem “Bosquet del Seixantè”. Animem a tothom que vagi per allà, ja que es trobarà alguna sorpresa.\nVam seguir la festa amb un vermut acompanyats amb el grup Arrítmia i un dinar al càmping. Durant la tarda es van fer un seguit d’activitats aptes per tots els públics i després de berenar, una cercavila fins el mercat on hi va participar el Gallinot del Tararots i el nostre gegant Baden Powell.\nCom que no en teníem prou, un cop arribats al mercat, es va crear un espai d’anècdotes on tothom qui volia podia pujar a explicar alguna cosa que hagués viscut al cau.\nTambé vam presentar el videoclip de la cançó del Seixantè i la branca de pioners i caravel·les va aprofitar per presentar el seu projecte sobre els estereotips.\nPer acabar el dia vam sopar al mercat i per fer-ho tot més rodó van vindre, el Jaume Ibars, que ja és un fix de les celebracions “cauils”, el grup EKoversions, i el grup Zona Off format per joves que pertanyen actualment al cau i creadors de la cançó del seixantè, juntament amb altres caps.\nDes de l’equip actual de caps, volem agrair molt la participació que hi va haver tant per antics membres com famílies actuals.\nPer finalitzar aquest any 2019 ple de celebracions, des de l’Agrupament hem decidit organitzar una trobada que reuneixi a totes les entitats targarines, on puguem col·laborar amb la cura del medi ambient.\nÉs per això, que us volem convidar a totes a participar a una Macrobatuda de plàstics el dia 15 de juny, aprofitant que és la Setmana de la Natura!\nNo et perdis el Videocaulip!


Detenen un home a Sitges per haver comès quatre robatoris en un polígon de Vilamalla - Empordà\nDetenen un home a Sitges per haver comès quatre robatoris en un polígon de Vilamalla\nEls Mossos d'Esquadra el van enganxar en un control preventiu a la C-31. Els robatoris s'haurien produït el 12 i 13 de febrer\nACN 16.04.2020 | 19:00\nDetenen un home a Sitges per haver comès quatre robatoris en un polígon de Vilamalla ACN\nEls Mossos d'Esquadra han detingut un home de 29 anys veí de Viladecans (Baix Llobregat) per haver comès quatre robatoris -un d'ells en grau de temptativa- al polígon industrial del Pont del Príncep, a Vilamalla. Els Mossos el van trobar sobre quarts de tres de la tarda en un control preventiu a la C-31 a l'alçada de Sitges (Garraf).\nEn aturar-lo, van demanar-li la documentació i van comprovar que hi avia una ordre de detenció emesa per la Unitat d'Investigació de Figueres. Per aquest motiu el van detenir. Els robatoris s'haurien produït entre el 12 i el 13 de febrer i haurien estat robatoris en força a diverses naus del polígon.\nEl detingut va declarar telemàticament a la comissaria dels Mossos d'Esquadra de Vilanova i la Geltrú davant del jutjat d'instrucció en funcions de guàrdia de Vilanova i la Geltrú.


L’AJUNTAMENT DE CAPELLADES ES REUNÍ AMB L’ASSOCIACIÓ DE DONANTS DE SANG DE L’ANOIA | Federació Catalana de Donants de Sang\nL’AJUNTAMENT DE CAPELLADES ES REUNÍ AMB L’ASSOCIACIÓ DE DONANTS DE SANG DE L’ANOIA\nEl passat divendres 30 de juliol, la Sra. Marta Alarcón Chillón, Regidora d’Acció Social, Sanitat i Salut de Capellades, en representació de l’Il·lm. Sr. Alcalde, Sr. Salvador Vives i Alari, que va excusar l'assistència, va escoltar la proposta que els fou presentada per l’Associació de Donants de Sang de l'Anoia, a través del seu secretari, l’Antoni Miranda Pallarès.\nL'objectiu principal de la visita era comentar-los i fer-los partícips de la iniciativa endegada per la Federació Catalana de Donants de Sang (FCDS) d’homenatjar als donants de sang dels municipis on s'hi realitzen campanyes de donació de sang. En el cas de Capellades, són més de 130 les persones que donen sang habitualment al municipi anoienc, a més de les moltes altres que han anat donant-ne -al llarg dels anys- i que actualment (per un o altre motiu) ja no poden donar-ne. A totes i tots ells, volem reconèixer-los el gest incondicional d'altruisme i generositat.\nAprofitàrem la trobada per lliurar-los el llibre “Monuments als Donants de Sang” editat per la FCDS, on s'hi recullen més d'un centenar de mostres d’aquests reconeixements, repartits pels diferents indrets del territori català. L’esmentada insígnia aniria a càrrec del propi ens municipal, segons la disponibilitat i seria ubicat en un lloc de la seva elecció.\nL’any 2020, Capellades contribuí amb un total de 276 donacions de sang i 6 donacions de plasma, en les 7 campanyes efectuades. Un excel·lent motiu que de ben segur predisposarà al consistori a donar-hi el vist i plau, en el moment que sigui debatut durant la propera junta de govern consistorial.\nTambé parlàrem d'un projecte, pel proper curs, que pretén sensibilitzar els joves envers les donacions, i que anirà adreçat als centres escolars.


BUSCO ARBRES SINGULARS: d’abril 2013\nGiusseppe Penone: art i arbres\nLa meva amiga Cristina Figuerola em va parlar d'un artista italià, en Giusseppe Penone, nascut a un poblet de Itàlia l'any 1947 que treballa amb troncs, escorces d'arbres, boscos pedres i rierols.\nEm va fascinar la seva obra i el seu enginy per buidar troncs fins arribar al cor de l'arbre.\nEn Giusseppe Penone va ser membre del moviment italià Art povera que basen el seu treball en la observació meticulosa de la natura i l'empremta que deixen els humans sobre ella.\nL'arbre es un dels elements centrals en la seva obra, que busca crear una mitologia que defineixi una nova relació entre l'home i la natura. La seva obra d'aparent senzillesa ha anat evolucionant adquirint una gran gama de matissos.\nPublicat per Pepa Tort Arnau a 4:27 Cap comentari:\nEl roure del camí vell de Beixec\nEn Salvador de cal Rei de Beixec, un home gran de més de 70 anys que vaig coincidir casualment amb ell al bar Cadí de Martinet em va dir, -mentre jo li explicava que buscava arbres grans pel terme-, que abans d'arribar al poble de Beixec pel camí vell hi havia un roure molt gran a la fondalada que valia la pena veure`l.\nNingú me n'havia parlat mai d'aquest roure, vaig prepara-ho tot per anar-hi l'endemà ben dora.\nL'arbre, sense fulles perqué es hivern creix en un marge molt inclinat i el seu tronc principal es bifurca en dues grans branques plenes de molsa.\nAl fons la serralada del Cadí i el poble de Beixec i en primer pla els cavalls pasturant al collet on vaig deixar el cotxe.\nPublicat per Pepa Tort Arnau a 15:56 Cap comentari:


“Un resum de l’any literari 2019” (Serra d’Or, març de 2020) (2).\n12 d'abril de 2020 Diaris i revistes, Llibres i literatura\nEls premis a obra nova\nCom ja és tradició la llarga llista de premis literaris de l’any va començar la nit del 6 de gener amb el Josep Pla que va guanyar Marc Artigau amb “La vigília”. El Premi Anagrama de novel·la va ser per a Irene Solà amb “Canto jo i la muntanya balla” i pel que fa als Premis Ciutat de Palma els guardonats varen ser Rosa Maria Calafat, en narrativa, i Joan Manuel Pérez Pinya, en poesia. El Premi Carlemany al foment de la lectura va ser per a “La nedadora”, de Francesc Puigpelat; el Ramon Llull se’l va emportar Manel Nadal amb “El fill de l’italià”, i els Premis Edebé varen ser per a Maite Carranza (infantil) i Èlia Barceló (juvenil).\nEl mes de març els veterans Premis Recull de Blanes varen distingir, entre altres autors, Joan Carles González, Joan Vilanova i Teresa Barba. El Premi de poesia Maria-Mercè Marçal va ser per “Ingravideses”, de Consol Martínez; el Roc Boronat per “Els bons dies”, de Rafael Vallbona; i el gua-nyador del Premi Enric Valor de novel·la en valencià va ser Vicent Josep Escartí amb “El mas de les ànimes”.\nL’abril, mes literari per excel·lència, va començar amb el Premi de poesia Martí Dot que va guanyar “Limítrofes”, de Carla Fajardo, i el Premi Crims de Tinta que va ser per “Purgatori”, de David Marín. Els Jocs Florals de Barcelona varen distingir el poeta David Caño amb “Un cos preciós per destruir”; el Premi Sant Cugat de poesia a la memòria de Gabriel Ferrater el va guanyar Francesc J. Gómez amb “Pengeu-ne cada nit als enforcats” i els Premis Vila de Santanyí varen distingir obres de Damià Rotger (poesia) i Miquel Segura (narrativa). El Premi Joan Profitós d’Assaig Pedagògic el va guanyar Carles Armengol i l’últim dia del mes es va saber que el veredicte del Premi Jordi Domènech de traducció de poesia donava el guardó a Núria Busquet per la versió de l’obra ”El colós”, de Sylvia Plath.\nMaig va començar amb els Premis Ciutat de Tarragona que en la modalitat de narrativa van distingir “Ciutat de mal”, de Jaume C. Pons Alorda. Els Premis Vila d’Ascó els van guanyar Guillem Rosselló, en narrativa, i Josep Fàbrega, en poesia. El Premi Sant Joan es va declarar desert i el Ferran Soldevila de Biografies, Memòries i Estudis Històrics el va guanyar, a títol pòstum, la historiadora Eva Serra per “La formació de la Catalunya moderna (1640-1714)”.\nAl llarg del mes de juny es van donar a conèixer diversos premis: el Nèstor Luján de novel·la històrica per a Andreu Claret amb “El cònsol de Barcelona”; el Premi d’assaig Josep Irla, declarat desert i els Premis Ciutat de Badalona que varen guanyar Lluís Gea, Anna Vilar, Jesús Girón i Àngels Aymar en les modalitats, respectivament, de narrativa per a adults, narrativa juvenil, poesia i teatre. El Premi de literatura eròtica de la Vall d’Albaida el va guanyar Jordi Portals amb “L’olor del pensament” i el també veterà premi de Poesia Amadeu Oller va ser per l’obra “Els poemes de Leandre Caufield”, de Pere de Palol.\nEl juliol es van fallar els Premis Alfons el Magnànim de València guanyats per Jovi Seser amb “Pedres que han de ser remogudes” (narrativa) i Ramon Guillem amb “Fugaç” (poesia); i el Premi 7lletres, concedit a “Com ho sabeu vosaltres, que sou vius?”, de Susanna Batalla.\nDesprés del parèntesi estival Girona obria la temporada literària amb el següent quadre de guanyadors: “La memòria de l’aigua”, de Montse Barderi, Premi Prudenci Bertrana de novel·la; “Tocat i enfonsat”, de Ramon Cardona, Premi Miquel de Palol de poesia; “Kambirí di Lampedusa”, de Lluís Prats, Premi Ramon Muntaner de literatura juvenil; “La vida aèria”, de Ferran Sáez, Premi Carles Rahola d’assaig; i “Sempre és estiu”, del raper Lildami, Premi Cerverí a la millor lletra de cançó.\nEl mes d’octubre, els Premis Cruïlla varen distingir Teresa Guiluz, en narrativa infantil, i Emili Bayo en la modalitat juvenil; els Premis Ciutat de Sagunt varen guardonar treballs de Roger Pou i Isaïes Minetto; el Premi Frederic Roda de textos teatrals va ser per a Marta Butxaca i la seva obra “Rita”; els Premis Octubre de València distingien Josep Colomer, en narrativa, Josep Igual, en assaig, Joan Duran, en poesia, i Carles Batlle en teatre; i l’últim dia del mes es va fer públic a Girona el nom de l’obra gua-nyadora del Premi de novel·la curta Just Casero que va ser “Els cossos elèctrics”, de Carles Torres.\nNovembre va ser també un mes intens pel que fa a veredictes. Va començar amb els Premis Ciutat d’Alzira que varen guanyar Vicent Usó (novel·la), Rosa Maria Colom (narrativa juvenil), Francesc Gisbert (narrativa infantil), Joan Deusa (poesia), Juli Capilla (assaig), Carles Alberola (teatre) i Pere Puigdomènech (divulgació científica); el Premi de novel·la Fiter i Rossell el va guanyar “L’ombra del capità”, de Joaquim Brustenga; els Premis Literaris de Lleida varen guardonar Jordi Romeu per l’assaig “Les arnes de Bendicó” i Anna Garcia pel poemari “Dietari del buit”. El Premi Documenta va ser declarat desert; els Premis Literaris de Gandia varen ser per a David Castillo, en narrativa, i Ramon Boixeda, en poesia; els Premis d’Arts i Lletres de Premià de Dalt varen distingir el recull poètic “El magraner”, de Jordi Llavina i, en narrativa, “La signatura del demiürg”, d’Octavi Franch. El Premi Teresa Cunillé d’estudis sobre el teatre català, que es convoca cada dos anys, va ser pel treball d’Eduard Molner titulat “Baixant de la Font del Gat o la Marieta de l’ull viu”. Una de les novetats importants de l’any, el Premi Proa de novel·la que s’estrenava amb aquesta edició, el va guanyar Jordi Nopca amb “La teva ombra”.\nClou aquest resum la Nit de Santa Llúcia que va donar els premis següents: Sant Jordi de novel·la a David Nel·lo per “Les amistats traïdes”, Carles Riba de poesia a Lluïs Calvo per “L’espai profund”, Mercè Rodoreda de contes a Carlota Gurt per “Cavalcarem tota la nit”, Folch i Torras de narrativa juvenil a Lluis Prat per “Estimat monstre”, Joaquim Ruyra de narrativa infantil a Toni Mata per “Nascuts per ser Breus”. També varen rebre guardó els serveis informatius de BTV (premi Muriel Casals de comunicació) i el filòsof Paul P. Preciado (premi internacional Joan B. Cendrós).


UN ANY DELS AIXECAMENTS\nEn un any de revolucions les dones del món àrab s'han fet un lloc al carrer. Però el seu protagonisme a la revolta no ha trencat la barrera de les institucions ni ha posat al centre la lluita per la igualtat.\nCRISTINA MAS BARCELONA. 10/03/2012 00:00\nVan estar en primera línia per fer caure el vell ordre i es van guanyar a pols un espai al carrer exposant-se a les porres, les bales i els gasos lacrimògens, al costat dels seus companys. No s'oblida fàcilment la imatge de policies egipcis apallissant una manifestant coberta amb nicab que va acabar tirada a terra, mig despullada, prop de la plaça Tahrir. Tampoc la Pietà contemporània, en forma de dona iemenita abraçada al fill ferit, que ha merescut a Samuel Aranda el World Press Photo. Les dones han estat en primera línia en la reivindicació de dignitat i llibertat que ha sacsejat el nord d'Àfrica i el Pròxim Orient, però el seu esforç no s'ha vist recompensat en unes transicions en què l'islamisme polític és hegemònic a les institucions més o menys remodelades.\n"La situació és contradictòria: és veritat que les dones tenim ara més llibertat d'expressió i d'organització, que s'està traduint en un exercici més actiu en la política i en la societat civil, però és evident que hi ha amenaces", reconeix Alhem Belha, la presidenta de l'Associació de Dones Democràtiques de Tunis. Tunísia és un cas especial, perquè des del 1956 disposava del Codi de família més avançat del món àrab (i un dels més igualitaris del món, per davant, en aquell moment, de la majoria de països europeus en temes com el divorci i l'avortament).\nFeminisme d'estat i islamisme\nHeretada per Ben Ali, aquesta legislació va convertir-se en el prototipus de feminisme d'estat als anys 90, quan les dictadures del nord d'Àfrica segellaven l'aliança amb Europa i el Estats Units en el combat contra l'islamisme. Derrocat el dictador, les primeres eleccions democràtiques de la història del país van acabar amb el triomf d'Ennahda, el moviment reprimit sota la dictadura que es reclama islamista moderat. "A més de l'islamisme dur dels salafistes [il·legalitzats] ens preocupa el discurs dels que estan al govern sobre la poligàmia o el nicab, coses que no havíem vist mai a Tunísia", lamenta Belha, que acaba de presidir un seminari sobre la constitucionalització dels drets de la dona en plena redacció de la nova Constitució tunisiana.\nLes feministes tunisianes estan atrapades en una paradoxa: després de la revolució, més que lluitar per guanyar drets han de sortir al carrer per defensar els que ja tenien sota la dicadura. Se senten utilitzades pels islamistes? "No. Ells no hi eren quan la revolta va fer fugir Ben Ali i la nostra revolució va ser un missatge d'igualtat i de llibertat. Són on són perquè s'han presentat com les víctimes de la dictadura. Però el seu projecte no és el nostre i estem organitzades i vigilants. Hi ha un contrapoder al carrer per evitar que anem enrere", apunta.\nLa bloguera egípcia Dalia Ziada recorda els 18 dies que va durar la revolta de Tahrir amb emoció: "No és que lluitéssim darrere o al costat dels homes: ens posàvem davant d'ells". La justícia va acabar prohibint les anomenades "proves de virginitat", que les forces de seguretat practicaven a les detingudes oficialment per evitar que denunciessin falses violacions. L'escàndol va posar en problemes la junta militar que governa el país des de la caiguda de Hosni Mubàrak.\nLa quota femenina que el règim va imposar reservava 64 escons a les dones. La quota es va abolir amb la revolució i a les últimes eleccions només deu diputades han entrat al Parlament. Però algunes entitats es resisteixen a treure conclusions simples: "Mubàrak posava dones sense experiència en alts càrrecs. Només donava accés a les dones del règim i només s'ho podien permetre els sectors benestants", apunta en un article recent Mozn Hassan, la directora del centre Nazra d'Estudis Feministes. Més val poques però per mèrits propis, conclou. La jove bloguera és optimista: "Ara tot està cap per avall, però és qüestió de temps que tornem a anar pel bon camí", resumeix.\nDes del Marroc, on el rei ha impulsat una reforma constitucional preventiva, el canvi es veu amb més escepticisme. "La Primavera Àrab no és una Primavera Àrab de les dones", denuncia Hudna Bennani, la presidenta de l'Associació Democràtica de Drets de la Dona del Marroc, que es mostra més prudent davant l'arribada al govern dels islamistes del Partit de Justícia i Desenvolupament. "Fa poc que estan al govern i estem a l'expectativa, però ens fa por que, segons com vagin les coses als altres països de la regió, vagin abandonant el discurs moderat per un de més fonamentalista".\nLes associacions de dones al món àrab responien al feminisme d'estat de les dictadures denunciant que no hi ha igualtat sense democràcia. Ara s'ha girat la torna: davant dels governs islamistes sorgits de les eleccions, diuen que no hi ha democràcia sense igualtat.


Socket AM2 - Viquipèdia, l'enciclopèdia lliure\nProcessadors: AMD Athlon 64\nEl Socket AM2 , anomenat anteriorment com Socket M2 , és un sòcol de CPU dissenyat per processadors AMD en equips d'escriptori. El seu llançament es va realitzar en el segon trimestre de 2006, com a substitut del Socket 939. Té 940 pins i suporta memòria DDR2, però no és compatible amb els primers processadors de 940 pins (com, per exemple, els processadors Opteron Sledgehammer).\nEls primers processador és per al sòcol AM2 van ser els nous Opteron sèrie 100. El sòcol està també dissenyat per als següents nuclis: Windsor (AMD Athlon 64 X2 4200+- 5000+, AMD Athlon 64 FX-62), Orleans (AMD Athlon 64 3500+- 4000+) i Manila ( AMD Sempron 3000+- 3600+) - tots construïts amb tecnologia de 90 nm.\nEl seu rendiment és similar al del sòcol 939, en comparació amb els nuclis Venice .\nSocket AM2 és part de la pròxima generació de sockets, juntament amb Socket F (servidors) i Socket S1 (portàtils).\n1.1 Socket AM2+\nS'han anunciat múltiples sòcols que són compatibles pin a pin amb el sòcol AM2, però que difereixen en les seves característiques.\nArticle principal: Socket AM2+\nEl sòcol AM2+és un successor intermedi per al sòcol AM2, que està dissenyat per al maneig de memòria DDR2 i suport del HyperTransport 3.0. Els processadors per sòcol AM2+poden inserir-se en les plaques mare amb sòcol AM2, però només tindran suport per HyperTransport 2.0.\nArticle principal: Socket AM3\nAMD va anunciar que els processadors per sòcol AM3 serien capaços de funcionar en plaques mare amb sòcol AM2, però no al contrari. Els processadors AM3 tindran un nou controlador de memòria que suporta tant memòries tipus DDR2, com DDR3 SDRAM, permetent així mantenir la compatibilitat amb les plaques mare AM2 i AM2+. atès que els processadors AM2 no tenen el nou controlador de memòria, no podran funcionar en les plaques mare amb sòcol AM3.\nLlista de Sòcols\nA Wikimedia Commons hi ha contingut multimèdia relatiu a: Socket AM2\nObtingut de «https://ca.wikipedia.org/w/index.php?title=Socket_AM2&oldid=23591233»\nDarrera modificació: 20 maig 2020 a les 05:02\nLa pàgina va ser modificada per darrera vegada el 20 maig 2020 a les 05:02.


Text de cerca: Resultats trobats: 448\nEtiqueta: Economia Ordre El més recent primerEl més antic primerAlfabèticSecció/Categoria\nRebaixes d'hivern 2012\nArrenquen les rebaixes d'hivern Els comerços aplicaran, en les properes setmanes, descomptes del 50% de mitjana, i en alguns casos, arribaran al 70%\nPassades les Festes i com és tradició, aquest dilluns han començat les esperades rebaixes d'hivern, un període que oficialment s'allargarà 2 mesos i que enguany vindrà marcat per descomptes "agressius" per intentar compensar el descens que hi ha hagut en les vendes, influït, principalment, per la situació econòmica i per la pujada de l'IVA. Per tot plegat, molts comerços van optar, durant el desembre, per anar aplicant ofertes i promocions.\nEls comerços engeguen la campanya amb descomptes del 50% de mitjana i que, en alguns casos, arribaren al 70%. Els articles més buscats seran, com cada any, la roba, el calçat i el parament de la llar.\nLa Confederació Espanyola de Comerç (CEC) calcula que els petits i mitjans establiments facturaran al voltant de 3.800 milions d'euros durant aquest període al conjunt de l'estat. En el sector tèxtil es calcula que la facturació es reduirà fins un 4% respecte a l'any passat. Els comerciants d'aquest sector concentren el 20% de les vendes anuals en aquest període i confien que els ajudi a remuntar la caiguda de les vendes després d'una campanya de Nadal "que no ha satisfet les expectatives del sector".\nNo obstant, les dades de la Federació d'Usuaris i Consumidors Independents revelen que cada ciutadà es gastarà una mitjana de 80 euros a les rebaixes, un 11,1% menys que a les rebaixes de l'any passat.\nPer la seva banda, les associacions de consumidors mantenen les recomanacions habituals en períodes de rebaixes, com valorar la necessitat real de l'adquisició dels productes, la seva qualitat i preu actual per sobre de la sensació d'estalvi que pugui representar el percentatge de descompte.\nEtiquetes: Associacions comercials Economia El Bruguers Gavà Societat\nFaçana del Centre de Suport a l'Empresa de Gavà\nEl govern municipal de Gavà impulsa diferents plans de formació i ocupació per a persones desocupades A través del Centre de Suport a l'Empresa es posaran en marxa dos cursos de formació per desocupats, el programa "Joves per l'Ocupació" i la continuïtat del projecte de Treball als Barris\nL'equip de govern ha posat en marxa un seguit de cursos de formació per ajudar als gavanencs i gavanenques que es troben en situació d'atur. D'una banda, el passat 27 de desembre de 2012 va donar inici el curs d'Activitats administratives en relació al client, amb certificat de professionalitat. Un total de 15 alumnes rebran 820 hores de formació, 120 de les quals són de pràctiques a empreses. D'altra banda, durant el primer trimestre d'enguany s'iniciarà el curs d'Anglès: atenció al públic, que consta de 220 hores. En total poden participar 15 persones. La selecció dels alumnes es farà al febrer de 2013.\nL'Ajuntament, a través del Centre de Suport a l'Empresa gestionarà el projecte "Joves per l'Ocupació" que té per objectiu la incorporació dels joves al món laboral i a la formació. Per poder optar a aquest curs s'ha de tenir entre 16 i 24 anys, estar a l'atur i no tenir el certificat d'ESO. Els participants tindran 80 hores de formació en competències bàsiques on rebran nocions de llengua catalana, castellana i estrangera, matemàtiques i informàtica entre d'altres matèries. Posteriorment els i les joves faran 270 hores de formació professionalitzadora en instal.lador/a de fibra òptica. Un cop finalitzades les pràctiques tindran la possibilitat de ser contractats/ades durant sis mesos per empreses del sector. La novetat del programa d'enguany és l'incentiu a la participació que rebran els i les joves. Es tracta d'una ajuda de 150 euros que percebran durant els quatre mesos que dura la formació. La selecció per cobrir les 20 places es farà al febrer per començar el curs el mes de març. El programa té una durada de 15 mesos.\nFinalment, es continua amb el Treball als Barris. L'aprovació del projecte suposa la continuïtat de la coordinadora del Pla de Barris i la contractació durant sis mesos a 10 persones amb la posada en marxa de plans d'ocupació. Els llocs a cobrir són: 1 dinamitzador/a socio-cultural, 3 monitors que faran l'acompanyament d'infants amb dificultats específiques, 5 persones per a la neteja de camins, boscos i vorals a l'entorn de la Serra de les Ferreres, i un orientador/a sociolaboral. La selecció de les 10 persones que optaran al programa es farà a finals de gener i iniciaran el seu contracte l'1 de febrer.\nEls diferents cursos de formació, sol.licitats al Servei d'Ocupació de Catalunya del Departament d'Empresa i Ocupació de la Generalitat de Catalunya, se sumen a d'altres iniciatives que ha engegat l'Ajuntament de Gavà amb l'objectiu de generar nous llocs de treball al municipi. Per l'alcalde de Gavà, Joaquim Balsera, "en moments com aquests l'administració no es pot quedar parada i ha de contribuir a fomentar l'ocupació al seu territori. Per això hem impulsat un Pla de Promoció Econòmica que contempla diferents mesures per atraure nova activitat econòmica i que aquesta contribueixi a generar nous llocs de treball". Entre les iniciatives que s'estan impulsant l'alcalde destaca com a novedosa el Pla d'Ocupació Públic "adreçat a empreses que reben una subvenció per contractar durant sis mesos persones desocupades. Aquestes empreses a canvi s'han de comprometre a renovar el contracte durant sis mesos més".\nAltres mesures per reactivar l'economia passen per oferir ajudes en la taxa d'obertura d'establiments i per adequació del local comercial.\nEtiquetes: Actualitat Àmbit de Promoció Econòmica, Urbanisme, Medi Ambient i Planificació Estratègica Centre de Suport a l'Empresa Economia Gavà\nEl Pla d'ocupació de Gavà ja subvenciona 10 empreses per 12 contractacions El Govern municipal ha aprovat les ajudes a dues noves empreses i una desena continuen amb el procés de tramitació\nPetició a la Generalitat\nBalmón, Balsera, Bosch i Ruiz en la primera petició d'inversions a Mas el setembre passat.\nEls alcaldes de Cornellà, Gavà, Sant Boi i Viladecans reclamen a la Generalitat més inversions al Baix Els 4 batlles han demanat al president , Artur Mas, una reunió urgent per abordar la situació de crisi econòmica que pateix la nostra comarca\nEls alcaldes de Cornellà, Gavà, Sant Boi i Viladecans tornen a reclamar al President de la Generalitat de Catalunya, Artur Mas, mesures per afrontar la situació econòmica que pateix la comarca del Baix Llobregat. Després de quatre mesos des de la sol·licitud d'una reunió urgent per buscar alternatives al fracassat projecte Eurovegas, i de rebre com a única resposta una carta on el mandatari autonòmic tan sols manifestava que compartia la preocupació dels edils i la necessitat de treballar de forma conjunta; els alcaldes de Cornellà, Antonio Balmón, Gavà, Joaquim Balsera, Sant Boi, Jaume Bosch i Viladecans, Carles Ruiz, insisteixen en la urgència de mantenir una reunió de manera imminent davant la gravetat de la situació.\nSegons es desprèn de la missiva enviada pels alcaldes: "La ciutadania vol respostes de les institucions i no bones intencions, els que tenim responsabilitat de govern hem de remar conjuntament per intentar donar la volta a la situació". Els quatre alcaldes del Baix Llobregat manifesten que la situació a la comarca és insostenible donades les dades d'atur –amb una taxa del 16,5%- i la constant destrucció de llocs de treball, que està portant a moltes famílies a viure en circumstàncies molt dures i en clar risc d'exclusió social: "Ni podem, ni volem mirar cap a un altre costat, el dia a dia ens menja. La política ha de ser un instrument útil per a la societat, i sinó és així, algú s'ho hauria de fer mirar".\nEls representants municipals remarquen el grau de responsabilitat que tenen respecte als ciutadans i ciutadanes, alhora que exigeixen el mateix nivell de compromís del govern autonòmic per concretar mesures i plantejar propostes des d'una postura de diàleg i cooperació "Hem tingut molta paciència però la situació és insostenible i cal abordar el problema; raó per la qual tornem a demanar-li una reunió amb caràcter d'urgència", remarquen els alcaldes a la carta remesa. El full de ruta dels edils del Baix Llobregat se situa en la necessitat de buscar noves alternatives d'inversió a la comarca i de perspectives de millora i creixement per a tots els ciutadans i ciutadanes del Baix Llobregat.\nTal com apuntaven en l'anterior carta, els alcaldes volen traslladar al president de la Generalitat les seves inquietuds, plantejar-los noves necessitat i conèixer de primera mà els projectes tant públics com privats amb els que està treballant el Govern de la Generalitat, per tal de fomentar el desenvolupament econòmic de la comarca, i que aquests projectes tinguin major consens territorial i social, i no tornar a cometre els mateixos errors del passat.\nEtiquetes: Actualitat Cornellà Economia Sant Boi Viladecans\nL'IBI domiciliat es pagarà en quatre terminis\nEl calendari fiscal de 2013 fracciona el pagament de l'IBI en quatre terminis També l'Impost de Vehicles de Tracció Mecànica es pot fraccionar en dos pagaments sense interessos\nAquest nou sistema de pagament fraccionat sense cost addicional s'aplicarà automàticament a tots els rebuts d'IBI (Impost de Béns Urbans de Naturalessa Urbana) i de i l'Impost de Vehicles que estiguin domiciliats. Els contribuents que vulguin acollir-se al sistema però que no tinguin domiciliats els rebuts poden fer la gestió fins al proper 31 de gener.\nPer acollir-se al pagament de l'IBI fraccionat han d'adreçar una instància a l'Oficina d'Atenció Ciutadana de l'Ajuntament de Gavà, de dilluns, dimecres i divendres i de 9 a 14,30 hores i dimarts i dijous de 9 a 19 a 19 hores. També poden fer aquesta gestió enviant un correu electrònic a tresoreria@gava.cat. Els rebuts es passaran pel banc els dies 1 de març, 1 de juny, 1 de setembre i 1 de desembre. Per a qualsevol consulta poden trucar al telèfon 932639100. En el cas de l'Impost de Vehicles, per poder pagar-lo en dos terminis, s'han d'adreçar a l'organisme de recaptació de la Diputació de Barcelona, al carrer del Centre número 27 o bé a través del web orgt.diba.cat. Amb aquest sistema de pagament l'Ajuntament pretén facilitar a la ciutadania el pagament dels principals impostos.\nLa resta de tributs municipals no experimenta canvis respecte a anys anteriors. La taxa d'escombraries es pagarà entre el 15 d'abril i el 5 de juliol i les taxes d'escombraries comercials i del Cementiri s'abonaran entre el 16 de setembre i el 19 de novembre.\nAquest any 2013 es redueix un 3,2%l'IBI, es congelen els impostos més significatius I s'aplica un increment del 2,7% a la resta d'impostos i taxes, un percentatge inferior a l'increment anual de la inflació.\nOferta formativa i laboral\nXerrada a can Tries sobre els nous plans de formació i ocupació Es tracta del plans "Joves per l'ocupació" i "Treballar als barris" impulsats per la Generalitat i l'Ajuntament de Gavà\nDesenes de persones han acudit, aquest dimecres, al casal de can Tries per interessar-se per l'oferta formativa i laboral que la Generalitat en col·laboració amb l'Ajuntament tiren endavant a la nostra ciutat. Durant la sessió, Cristina Rodríguez, coordinadora de la implementació del pla d'intervenció integral Serra de les Ferreres del Pla de Barris del govern autonòmic ha precisat que "des de fa mesos s'està fent molta feina tan a can Tries com a ca n'Espinós" i ha explicat que en matèria ocupacional, l'oferta d'enguany es tradueix en "11 llocs de treball, dels quals 1 és la continuïtat de la tècnica que coordina el projecte, i els altres 10 estan destinats, prioritàriament, a les persones del barri.D'aquests, 2 són de caire tècnic i la resta són de caire ocupacional i professional."\nL'altra projecte d'inserció laboral s'anomena "Joves per l'ocupació" i es materialitza a través el Centre de Suport a l'Empresa. La seva responsable, Mari Carmen Martínez, explica que "és un pla de formació i ocupació per a 20 persones d'entre 16 i 24 anys que estiguin a l'atur i que no tinguin aprovada l'ESO. Es tracta d'un període de formació per ser instal·lador de fibra òptica". Per a més informació, Martínez ens avança que "el dia 29 de gener se celebrarà una xerrada al Centre de Suport a l'Empresa i després, entre els interessats, es farà la selecció a través d'entrevistes individuals". Els escollits faran la formació entre el març i el juliol i després tindran l'oportunitat de treballar en les empreses que se sumin al projecte i que obtindran bonificacions durant 6 mesos per part del Servei d'Ocupació de Catalunya.\nEl regidor de barri de can Tries, Miquel Ángel Díaz, ha afirmat que "des de l'equip de governi i per voluntat expressa de l'Alcalde, es considera fonamental abocar tots els esforços possibles en incrementar l'oferta ocupacional en un moment tan difícil com l'actual".\nAquesta mateixa sessió informativa es repetirà també aquest dijous al barri de ca n'Espinós.\nEtiquetes: Actualitat Ajuntament de Gavà Barri de can Tries Economia Gavà\nOcupació al Baix Llobregat\nVídeo: Marc Farré/Lluís Martínez\nEl president del Consell Comarcal del Baix Llobregat, Joaquim Balsera, demana més col·laboració al Departament d'Ocupació de la Generalitat El govern comarcal posa en marxa tres programes ocupacionals per potenciar la inserció laboral\nEl president del Consell Comarcal del Baix Llobregat i alcalde de Gavà, Joaquim Balsera, ha demanat una entrevista amb el conseller Felip Puig, responsable del Departament d'Empresa i Ocupació de la Generalitat de Catalunya, per tal d'exposar-li les necessitats de la comarca en l'àmbit ocupacional. Balsera demana mes col·laboració a aquest departament i recorda que a l'anterior govern "se li va oferir la utilització del Consell Comarcal per tal de coordinar les polítiques d'ocupació al Baix Llobregat i posar en comú ajuntaments, Generalitat i el propi Consell Comarcal, però això no va ser possible". Balsera també es lamenta de que "en els dos anys de govern mai es va implementar al Baix Llobregat cap pla de xoc contra l'atur en una comarca com la nostra que té una taxa de desocupació preocupant i una renda familiar disponible de les més baixes de Catalunya". El president del Consell vol del nou conseller que "vegi que la col·laboració significa sumar", i per tant seria bo ajuntar els recursos del Consell, dels ajuntaments i de la Generalitat amb l'objectiu d'"inserir a les persones aturades en sectors emergents que generen ocupació i per innovar, posar-li imaginació i canviar les coses", uns objectius que només es poden assolir, destaca Balsera, "des de la col·laboració".\nPer tal d'iniciar aquest camí, el Consell Comarcal del Baix Llobregat ha iniciat ja la gestió de tres projectes relacionats amb polítiques actives d'ocupació que tenen com a finalitat principal la inserció laboral de persones que es troben en situació d'atur. Es tracta de tres projectes innovadors en la mesura en que es caracteritzen per la transversalitat a l'hora d'aconseguir els seus objectius, i contemplen aspectes relatius tant a l'ocupació (intermediació, orientació), la formació i la inserció laboral.\nPel seu abast i la seva ambició, el programa amb més incidència de tots tres és el que el Consell va iniciar el passat 28 de desembre en col·laboració amb 19 ajuntaments de la comarca. Es tracta del programa "Joves per a l'ocupació", que ofereix un servei d'assessorament laboral i ajuda a la recerca de feina mitjançant accions d'orientació, tutorització i seguiment individualitzat. L'objectiu del programa és adreçar-se a joves que han abandonat el sistema educatiu de manera prematura per fer-los veure que la formació farà incrementar les seves possibilitats d'inserció laboral. Per aquest motiu, el programa s'orienta a joves desocupats d'entre 16 i 25 anys amb baixa qualificació laboral o amb dèficits formatius. En total es compta amb la participació de 80 joves en un programa que té una durada de 15 mesos i que, per tant, s'allargarà fins el març de 2014. Les especialitats formatives en què es centrarà el programa són aquestes: operacions bàsiques de cuina, atenció sociosanitària per a persones dependents en institucions socials, activitats auxiliars de magatzem, caixer reposador, i producció d'hortalisses ecològiques i fructicultura. Cal destacar la importància d'aquest darrer curs, que es una experiència pilot engegada en el Parc Agrari amb l'objectiu de formar a 16 joves aturats d'acord a les necessitats detectades dins del Parc. És un curs pioner a la nostra comarca que formarà als joves en l'especialitat detectada que pot tenir una major demanda dins de les produccions agràries del parc.\nD'altra banda, el Consell i el Consorci de Turisme del Baix Llobregat han posat en marxa també el passat desembre un projecte vinculat a la recol·locació laboral de persones aturades dins del sector turístic, que a la nostra comarca "és un sector que està funcionant, i per exemple hem incrementat el nombre de visitants d'equipaments com la Colònia Güell i també hem consolidat durant el 2012 les places hoteleres, així que és un sector emergent que volem consolidar". El projecte, a més de la dinamització del sector turístic, es planteja també com una experiència pilot per testar un projecte integral d'ocupació que serveixi per recol·locar a persones aturades que provenen de sectors en crisi, com ara la construcció i la indústria, cap a sectors que tot i la situació de conjuntura desfavorable actual mostren signes positius de creixement tant a nivell productiu com d'ocupació. La innovació d'aquest projecte rau en el fet de que "posem la formació al servei de la inserció i de l'empresa, és a dir, al servei d'aquelles activitats econòmiques que puguin generar ocupació".\nPer últim, i en col·laboració amb els ajuntaments de Sant Just Desvern i Vallirana, el Consell ha iniciat un programa d'ocupació per a persones aturades de llarga durada que atendrà un total de 20 persones d'aquests dos municipis.\nL'Ajuntament deixarà d'operar amb els bancs que promoguin desnonaments Així ho ha acordat el Govern Municipal, que també instarà la judicatura i el govern de l'Estat a què se suspenguin els processos de desnonament\nL'Ajuntament de Gavà deixarà d'operar amb les entitats financeres que promoguin desnonaments de la residència habitual de les persones empadronades a la ciutat. Així ho ha decidit l'equip de govern municipal, que considera aquesta iniciativa com un gest per tal que bancs i caixes tinguin una major sensibilitat amb aquelles persones que estan en perill de quedar-se sense llar perquè no poden fer front al pagament de la seva hipoteca o lloguer, i com una mesura encaminada a garantir un habitatge digne per a tothom, un dret bàsic contemplat a la Carta de Salvaguarda dels Drets Humans a la Ciutat.\nL'acord del govern municipal es materialitzarà en aquells productes financers que no estiguin subjectes a cap tipus de penalització en cas de rescindir el contracte, de manera que els interessos municipals no es vegin perjudicats.\nAltres mesures que prendrà el govern municipal són demanar al Jutge Degà que faci arribar mensualment als Serveis Socials una relació dels processos judicials que poden acabar amb el desnonament de veïns i veïnes de Gavà. També es demanarà que els jutges suspenguin qualsevol acte de desnonament mentre no es verifiquin les clàusules abusives d'alguns contractes.\nA aquestes accions s'afegeix l'assessorament a les persones afectades, disponible a través de l'Oficina Local d'Habitatge, i l'oferiment d'intermediació entre les persones afectades i les oficines bancàries per tal de facilitar acords satisfactoris per totes les parts.\nEl Govern municipal també insta el Govern de l'Estat a suspendre els desnonaments de la residència habitual fins que no es promulgui una nova normativa hipotecària que contempli, entre d'altres mesures, la dació en pagament i la possibilitat que el deutor pugui romandre al seu domicili sota una fòrmula de lloguer social. D'aquesta manera, l'equip de govern referma el seu suport a la Iniciativa Legislativa Popular impulsada per diferents moviments socials per la dació en pagament, la paralització dels desnonaments i el lloguer social, tal com va ratificar en el Ple municipal de maig de 2012 a través d'una declaració política presentada pel PSC i que va obtenir el suport de tots els grups municipals, tret del PP que es va abstenir.\nAixí mateix, s'insta el Govern de l'Estat a nacionalitzar l'estock de pisos que disposen els bancs i caixes que han rebut diners públics, i que aquests pisos puguin ser gestionats pels Ajuntaments consolidant el parc d'habitatges públics. Aquesta proposta va en línia amb la declaració política presentada per ICV-EUiA i que en el Ple municipal de juliol de 2012 va tenir el suport de tots els grups d'esquerres del Consistori.\nA més d'aquestes accions, cal recordar la decisió d'eliminar la plusvàlua en aquelles execucions hipotecàries en què l'import recaigui en el veí o veïna desnonat, tal com estableixen les ordenances fiscals vigents per al 2013.\nEtiquetes: Ajuntament de Gavà Economia El Bruguers Gavà Habitatge\nEl CSE col·labora en el procés de preselecció\nAprovades les ajudes per a set noves empreses que s'acullen al Pla d'Ocupació El Pla d'ocupació de Gavà ha generat, fins ara, 25 llocs de treball\nLa Junta de Govern local ha aprovat avui l'ajuda a set noves empreses, cinc d'elles de Gavà, que donaran feina a 13 persones.\nLes empreses de Gavà que rebran subvenció són: Thomlogics que contractarà 5 persones, Cosmètica Cibace i Bema Services 2012 que contractaran 2 persones cadascuna; i Forcadell Accessoris i Germán Martínez Fernández, que contractaran 1 persona cadascuna. A més d'aquestes cinc empreses gavanenques altres dues rebran les ajudes a la contractació, es tracta de Dulces Cupcakes de Castelldefels i Contradet de Barcelona.\nAquestes 7 empreses s'afegeixen a les deu que ja han rebut l'ajuda i que sumen 12 contractacions: 6 de Gavà, 1 de Sant Feliu de Llobregat, 1 de Cornellà, 1 de Viladecans i 1 de Santa Coloma de Cervelló.\nFins al 31 de gener es podran acollir a aquestes ajudes aquelles empreses, del conjunt de l'Àrea Metropolitana, que es comprometin a contractar durant un any aturats i aturades empadronades a Gavà i registrades a l'Oficina de Treball de la Generalitat com a demandants d'ocupació.\nL'Ajuntament es fa càrrec del salari brut dels sis primers mesos d'entre 1.200 i 1.500 euros, depenent del grup de cotització i estableix com a col·lectius prioritaris per contractar les persones desocupades que hagin exhaurit la prestació per desocupació sense dret al subsidi o bé hagin esgotat aquest subsidi, les persones majors de 45 anys, les persones desocupades amb discapacitat, les persones que hagin estat en situació d'atur durant 2 anys o més i les dones i joves en situació d'atur.\nEl procés de selecció el realitzaran les empreses, tot i això es recomana que les ofertes de treball es gestionin a través del Centre de Suport a l'Empresa i l'Oficina de Treball de la Generalitat, que podran col·laborar en el procés de preselecció de candidats i candidates.\nL'Ajuntament formarà les persones contractades, dins de l'horari laboral en diferents temes com habilitats socials per a la cerca de feina, la cerca de feina per internet i sensibilització I conscienciacio del medi ambient.\nPer atorgar les ajudes, es prioritzan les empreses vinculades a sectors econòmics d'àmbit social i la dependència, i del medi ambient i l'eficiència energètica o assimilats. Les poden sol·licitar les empreses, ja siguin persones fisiques o juridiques, amb seu social o radicades a l'Àrea Metropolina, que no hagin fet acomiadaments improcedents en els 3 mesos anteriors a la data de contractació, que no tinguin cap deute amb l'Ajuntament i que estiguin al corrent del pagament de les obligacions tributàries amb l'Estat i la Generalitat de Catalunya, així com de les obligacions amb la Seguretat Social.\nLa dotació d'aquesta iniciativa és de 398.550 euros a càrrec dels pressupost de l'Ajuntament amb el finançament del Pla Metropolità de Suport a les Politiques Socials Municipals 2012-2015. Aquest import correspon a 2012 i 2013, els dos primers anys del pla conjunt impulsat per les dues institucions.\nYoucosmetics, una empresa d'èxit a Gavà Tot i la crisi, la firma que nodreix en exclusiva a Mercadona en laques d'ungla va facturar l'any passat 15,6 milions d'euros\nYoucosmetics és una empresa amb seu a Gavà que, tot i la situació econòmica actual, treballa per créixer obtenint uns grans resultats. La firma, situada al carrer de la Ciència, al polígon Les Massotes, ha apostat fortament per innovar produint laca d'ungles, un producte, que tot i la crisi ha incrementat un 10% les seves vendes al nostre país. En els últims anys, aquest subsector ha baixat preus i ha multiplicat les seves varietats i colors, de manera que, segons afirma Marta Juanmiquel, que és fundadora de Youcosmetics "es tracta d'un producte, dins la cosmètica, assequible per la gent i que permet jugar amb tendències i colors. El client percep que simplement canviant el color de les seves ungles s'actualitza i va a la moda".\nL'empresa compta amb 39 referències en laques d'ungles, més de 29 en accessoris pel cabell i 23 en pinzells de maquillatge i complements. Des de fa 5 anys Youcometics subministra els seus productes a Mercadona i ara s'ha convertit en la seva única proveïdora.\nSegons Juanmiquel "encara es pot créixer molt en laques d'ungles. Estem a anys llum d'altres països. Cada vegada la gent a Espanya gosa més jugar amb les ungles i a decorar-les de maneres molt diferents". Per aquest any, Marta Juanmiquel afirma que el nostre objectiu és estabilitzar-nos i presentar productes nous que ens permetin ser pioners en colors i tendències".\nA Espanya, Youcosmetics ha passat de 13 treballadors al 2009 als 77 actuals, mentre que a la planta de la Xina ha crescut de 50 empleats al 2008 als 88 actuals. L'empresa ha tancat el 2012 amb 15,6 milions d'euros de facturació i aquest any aspira assolir els 17 milions d'euros.\nEtiquetes: Economia Gavà Societat\n39 persones han obtingut feina gràcies al Pla d'ocupació de Gavà La Junta de Govern Local ha aprovat l'ajuda a altres 11 noves empreses que contracten un total de 14 persones\nLa línia d'ajudes impulsada per l'Ajuntament de Gavà per promoure la contractació de persones aturades en l'empresa privada ja ha permés crear un total de 39 llocs de treball per a gavanencs i gavanenques. La Junta de Govern Local ha aprovat avui l'ajuda a 11 noves empreses, deu de les quals són de Gavà. Amb aquestes, ja són 28 les empreses que s'han vist beneficiades per aquestes ajudes. Les noves empreses gavanenques que contractaran durant un any persones desocupades de la ciutat són: Carolina García Raya, Ceplusge Uzeroquatre SL, Juan Carlos Martínez Lucea, La Maleta Roja SL, Maria José Calle Benítez, Montanals 2009 SCP, Kira Renting SCP, Servicios Integrales Serma 2006 SL, Thomlogis SL i el Club de Fútbol Gavà.\nLes 11 empreses que avui han vist aprovades les subvenciones s'afegeixen a les 17 que ja han rebut l'ajuda. D'aquestes, un total de vint-i-quatre són de Gavà i la resta estan ubicades als municipis de Sant Feliu de Llobregat, Cornellà, Viladecans i Santa Coloma de Cervelló que han fet un total de 39 contractacions.\nEl termini per acollir-se a aquestes ajudes va finalitzar el passat 31 de gener. La subvenció la podien demanar empreses del conjunt de l'Àrea Metropolitana que es comprometen a contractar durant un any persones empadronades de Gavà i registrades a l'Oficina de Treball de la Generalitat com a demandants d'ocupació. A través d'aquesta iniciativa, l'Ajuntament es fa càrrec del salari dels sis primers mesos. Es tracta d'una iniciativa pionera en els plans d'ocupació que impulsa l'Àrea Metropolitana de Barcelona.\nAquesta línia d'ajudes s'emmarca en el Pla de Promoció Econòmica engegat per l'Ajuntament amb l'objectiu d'atraure nova activitat econòmica al municipi i que aquesta contribueixi a generar nous llocs de treball per als gavanencs i les gavanenques. Aquest pla inclou un seguit de mesures que han de permetre definir un nou model productiu que aporti valor afegit, més competitivitat, més ocupació i que estableixi estratègies i accions en col·laboració amb l'empresariat i els agents socials.\nEl Pla de Promoció Econòmica inclou, entre d'altres aspectes, les subvencions fiscals a l'activitat econòmica. En concret, ajudes per la taxa d'obertura d'establiments, ja sigui un local comercial, una nau al polígon industrial o un negoci que es trasllada des d'un altre municipi. Per a tots ells, s'aplicarà una subvenció del 50%, que es pot ampliar en funció de la generació de llocs de treball per a ciutadans/anes de Gavà, fins al 80% en contractar fins a 5 treballadors/es i del 100% si es contracten més. Les subvencions també es fan extensives a l'Impost sobre Construccions, Instal·lacions i Obres (ICIO) per adequació del local. En tots els casos, la subvenció arribarà al 50% de l'import.\nEl 85% dels locals de les principals àrees comercials de Gavà estan oberts De 880 establiments existents, 740 mantenen la seva activitat i 140 estan tancats\nDiversos emprenedors gavanencs obren negocis en temps de crisi Entrevistem a quatre exemples que representen apostes personals per la dinamització econòmica tot i l'actual escenari mundial\nAjuntaments i món empresarial estrenyen la col·laboració per dinamitzar l'economia L'Alcalde de Gavà i President del Consell Comarcal, Joaquim Balsera, ha participat d'aquesta trobada on s'ha posat de manifest la importància de les administracions locals\nFoment de l’agricultura\nConveni pel desenvolupament econòmic del Parc Agrari L'acord, formalitzat aquest divendres, entre el Consell Comarcal i la Generalitat de Catalunya, pretén desenvolupar l'agricultura periurbana del Baix Llobregat\nEl president del Consell Comarcal Joaquim Balsera i el conseller d'Agricultura, Ramaderia, Pesca, Alimentació i Medi Natural de la Generalitat Josep Maria Pelegrí, han signat, aquest divendres, un conveni per tirar endavant un programa de desenvolupament de l'agricultura periurbana al Baix Llobregat.\nSegons l'acord, que té una durada de 6 mesos, amb possibilitat de prorrogar-se 6 mesos més, la Generalitat aportarà, amb càrrec seu, un tècnic que elaborarà un anàlisi de l'agricultura a la comarca, un pla estratègic de desenvolupament i un programa d'actuacions dinamitzadores de les explotacions i del sector agrícola que tindran en compte el foment de la modernització de les explotacions, la valoració de les produccions i l'accés al mercat de proximitat. El Consell Comarcal, de la seva banda, nomenarà un tècnic perquè doni suport al treball i facilitarà les contactes i accés a les persones entitats o ajuntaments que puguin aportar informació o opinions necessàries.\nEl Pla d'Actuacions es desenvoluparà tenint en compte àmbits com les infraestructures de reg i camins, la normativa, els serveis, la producció i la comercialització i serà analitzat per una Comissió de Coordinació que estarà formada per dos representants tècnics de cadascuna de les entitats signants que es reunirà, com a mínim cop al mes i que adoptarà acords per consens. Per al president del Consell Comarcal, Joaquim Balsera, l'acord "suposa poder posar desenvolupar, encara més, les 3900 hectàrees del nostre Parc Agrari perquè puguin ser font de riquesa i esdevenir el rebost de Barcelona de manera productiva i eficaç". Balsera precisa que "el conveni permet avançar també en la línia de recuperar sòl de cultiu abandonat amb polítiques de formació creant, així, ocupació".\nEl conseller d'Agricultura, Ramaderia, Pesca, Alimentació i Medi Natural de la Generalitat, Josep Maria Pelegrí, explica que "el conveni demostrarà que som capaços de tenir col·laboracions institucionals sense cap cost extra per recuperar i les arrels agrícoles de la comarca i fer competitives les explotacions perquè tinguin garantida la seva continuïtat"\nL'acord defineix l'agricultura del Baix Llobregat com a "diversa, amb llarga tradició, un marcat caràcter periurbà i amb explotacions bàsicament familiars", amb horta i fruiters de regadiu al delta i la vall baixa, que és la zona productiva més rellevant, cirerers a les muntanyes de la serralada litoral, vinya i fruiters de secà a la depressió prelitoral, i olivera a les muntanyes del peu de Montserrat.\nEl conveni entén que "els espais agrícoles del Baix Llobregat tenen un paper important en la qualitat ambiental de la comarca, ja que, a més de la funció productiva, tenen un paper rellevant en la conformació del paisatge, l'equilibri dels usos del territori i la preservació de la biodiversitat" i posa en valor "la seva ubicació dins de l'àrea metropolitana, com a font d'oportunitats per accedir de manera directa als consumidors finals".\nEl Centre de Suport a l'Empresa obté una valoració de 9 en els seus serveis La valoració correspon a l'opinió que han expressat els usuaris i usuàries respecte als diferents serveis que ofereix l'equipament\nEs crea una plataforma de PIMES del Baix Llobregat que pretén competir amb les grans empreses La iniciativa compta amb el suport d'Innobaix i aplega a vuit empreses amb un volum de facturació anual superior als 70 milions d'euros\nParker Olaer tanca\nParker Olaer tancarà el 4 d'abril el seu centre a Gavà i planteja un ERO de mobilitat geogràfica Segons els sindicats, l'empresa no dona cap altra opció als treballadors que traslladar-se a Madrid o acceptar un acomiadament de 20 dies per any\nFa uns dos mesos que Parker Olaer, amb seus de treball a Gavà i a L'Hospitalet de Llobregat, va presentar un Expedient de Regulació d'Ocupació (ERO) per mobilitat geogràfica per tal de procedir al tancament definitiu d'aquests dos centres de treball. Davant de la impossibilitat d'arribar a un acord, els treballadors s'han manifestat a les portes del centre de L'Hospitalet per demanar a l'empresa un tracte més just. Segons els sindicats, Parker Olaer no els ha donat cap marge en la negociació que es va establir amb els treballadors i els ha ofert només la possibilitat d'anar a treballar a Madrid o acceptar un acomiadament que, amb la llei a la mà, seria de 20 dies per any treballat. Segons Xavier Sanchís, que és un dels representants dels treballadors, l'empresa "en teoria justifica econòmicament l'ERO però no hi ha cap mena de justificació, senzillament volen tancar els dos centres i ens volen acomiadar pagant el mínim possible que marca la llei, que són 20 dies per mobilitat geogràfica". Els treballadors demanen a l'empresa que es faci un acomiadament improcedent tot i que Sanchís deixa clar que els treballadors "òbviament voldríem seguir treballant però l'empresa no ens ha donat la oportunitat de mantenir oberts els dos centres de Barcelona". Segons Sanchis, "l'únic punt en que l'empresa ha volgut negociar ha estat en el de les indemnitzacions", tot i que amb un marge de maniobra molt pobre ja que "ha accedit a pagar 23 dies per any treballat i, en el millor dels casos, 25 dies".\nParker va comprar Olaer l'any passat i és una multinacional nord-americana que té en nòmina més de 58.000 treballadors i que, segons fonts sindicals, factura 13.000 milions de dòlars i preveu un creixement per aquest 2013 del 5% amb un increment de vendes a nivell local també del 5%. En total hi ha 31 famílies afectades per aquest ERO entre els dos centres de treball barcelonins. En teoria, el dia 4 d'abril es tancaran definitivament aquests dos centres, el de Gavà i el de l'Hospitalet, i se suposa que els treballadors haurien d'incorporar-se a treballar a Madrid. Tot i això, ara ja s'ha acabat la negociació col·lectiva i els treballadors han iniciat una demanda judicial en considerar l'ERO com a no correcte, un procés que es pot allargar fins a tres mesos. Els treballadors, d'altra banda, també han demanat la suspensió immediata de la decisió de tancar l'empresa fins que els jutjats no es pronunciïn ja que, si finalment se'ls hi dona la raó, el tancament ja serà un fet irreversible. El dijous 21 de març hi ha prevista una nova reunió amb l'empresa per tal de mirar d'acostar posicions.\nPIMEC Joves Empresaris presenta la seva cartera de serveis a Gavà El centre de Suport a l'Empresa esdevé l'equipament municipal des d'on aquest ens dóna cobertura als nous emprenedors\nPIMEC Joves Empresaris de Catalunya ha triat Gavà per explicar els serveis que ofereixen als empresaris joves que volen tirar endavant el seu negoci. A GavàA Gavà, la delegació treballa des de ja fa algun temps oferint assessorament i cobertura en temes burocràtics i de finançament\nMiquel Camps, president PIMEC joves, explica que "tot sovint, el que passa és que hi ha joves amb talent i un gran coneixement del seu producte, però que es troben perduts en temes externs, com ara els tràmits administratius o aspectes com la morositat i aquí és on nosaltres els ajudem per vetllar pels seus interessos i perquè no se sentin sols."\nCamps ha recordat que "PIMEC organitza també jornades de netwoorking, trobades i formació" i que "actua com agent social, la qual cosa és clau per poder vehicular propostes i fer-les arribar a bon port". També ha lloat "el bon funcionament del Centre de Suport a l'Empresa de Gavà i la bona disposició de l'alcalde, Joaquim Balsera, alhora d'afrontar aquests projectes".\nSergi Fuster, delegat de PIMEC Joves a Gavà, precisa que "a la nostra ciutat hi han molts joves empresaris amb molta il·lusió i força. Nosaltres ho notem amb el degoteig de persones del territori que venen per col·laborar, professionals que busquen feina i molta gent amb idees noves. Veig que hi ha ganes de transformar la situació en l'actual context de dificultat econòmica".\nLa tinenta d'alcalde de l'àmbit de Promoció Econòmica de l'Ajuntament de Gavà, Raquel Sánchez, ha afalagat les iniciatives i serveis que ofereix PIMEC i considera "essencial poder estar al costat dels qui inicien nous projectes, especialment la gent jove, que possiblement té menys experiència i necessita acudir en aquests espais". Sánchez ha ofert Gavà com a territori per als nous emprenedors que estiguin estudiant ubicació tot destacant "les grans potencialitats de la nostra ciutat a nivell d'infraestructures, connexions i on portem temps treballant per afavorir l'obertura de noves activitats amb el Pla d'Activació Econòmica"\nSánchez ha dit que "després de Setmana Santa posarem en marxa la Finestreta Única Empresarial que permetrà canalitzar, en un únic espai punt, consultes i tràmits de l'activitat econòmica". Sánchez ha destacat també "l'èxit del projecte 6+6" i s'ha referit a tots el paquets de bonificacions encaminades a ajudar a la petita i mitjana empresa, perquè segons reconeix, "són el veritable motor de l'economia a Catalunya."\nEtiquetes: Àmbit de Promoció Econòmica, Urbanisme, Medi Ambient i Planificació Estratègica Centre de Suport a l'Empresa Economia Joventut Raquel Sánchez\nUna entitat bancària de Gavà pacta amb una veïna de L'Hospitalet per posar fi a un conflicte hipotecari L'oficina de La Caixa a la Rambla es veu forçada a l'acord a causa de la pressió de dotzenes de persones que han ocupat la sucursal aquest matí


Startups i Emprenedors - Campos Catafal\nINFO CORONAVIRUS: Hem reforçat els mètodes de contacte i treball telemàtics. L'atenció presencial és amb cita prèvia.\nEmpresa, Autònoms i Emprenedors\nNegociacions i Contractes\nIP, Marques, Copyright i Drets d’Autor\nReclamacions, Litigis i Arbitratges\nStreaming, Youtube i Digital Media\nFamília i Incapacitacions\nImmobiliari, Arrendaments i Patrimoni\nSuccessions i Herències\nEmprendre, ja sigui amb la creació d’un negoci o d’una Startup, comprèn molts desafiaments; des dels aspectes legals, als financers i econòmics.\nEl món de l’empresa ha estat present des del mateix inici del despatx. Per això, no només comprenem aquesta situació en la que es troben les Startups i els emprenedors; sinó que ens agrada implicar-nos personalment per ajudar-los a aconseguir els seus objectius.\nPer això, sobre la base de la nostra dilatada experiència, i la nostra aposta per la creativitat i la innovació, oferim a Startups, emprenedors i autònoms una solució integral en tots els aspectes jurídics de la seva activitat.\nAssessorament de la millor forma jurídica per a desenvolupar el negoci.\nCreació de societats.\nPactes de socis.\nAssessorament en formes específiques d’empresa, com ara l’empresa familiar.\nProtecció de marques i propietat intel·lectual.\nAssessorament en dret digital.\nRedacció i revisió de contractes amb proveïdors, clients.\nAssessorament i redacció de contractes i polítiques de privacitat i confidencialitat.\nRevisió de polítiques legals en pàgines web i E-commerce.\nCreació de codi de conducta i ètica empresarial (Corporate Compliance).\nNegociacions i supervisió en negociacions.\nAssessorament en campanyes de publicitat.\nPrevenció de riscos penals de l’empresa.\nResolució de conflictes:\nAssistència en els conflictes derivats de l’activitat de l’empresa.\nResolució extrajudicial i judicial de reclamacions.\nÀrees de Treball relacionades\nUn cop creat el negoci oferim uns serveis addicionals adaptats a les necessitats i pressupost de cada empresa:\nServei d’Assessorament Jurídic Continuat\nServei de Comptabilitat i Fiscalitat\nAccepto que les meves dades siguin tractades per Campos Catafal Advocats, SCP per a poder respondre a la sol·licitud realitzada a través d'aquest formulari online.\nAccepto subscriure'm a la Newsletter de Campos Catafal Advocats per rebre informació dels nostres serveis i notícies d'interès.\nRESPONSABLE: Campos Catafal Advocats, S.C.P., Carrer Sicília 368, En 3, 08025 - Barcelona -\nFINALITAT I LEGITIMACIÓ: La finalitat i ús previst, d’acord amb el seu consentiment, tant de les dades en si mateixes com del seu tractament, és prestar-li el servei d'informació sol·licitat. A continuació, pot acceptar les finalitats que cregui convenients marcant la seva casella corresponent i clicant el botó ENVIAR.\nRecordi que algunes finalitats poden ser necessàries per a poder-li prestar el servei, en el cas de NO marcar aquestes caselles, no es podrà prestar el servei associat.\nDRETS: Podrà accedir, rectificar, suprimir, oposar-se i limitar determinats tractaments, així com portar les seves dades, enviant un correu electrònic a l'adreça database@camposcatafal.com.\nDESTINATARIS: Les dades no es cediran a tercers excepte en els casos en què hi hagi una obligació legal, i seran tractades d’acord al seu consentiment.\nINFORMACIÓ ADDICIONAL: Per consultar la informació addicional, faci clic a: Política de Privacitat\nCarrer Sicília 368, Entresòl 3a\nDilluns a dijous de 10 a 14 hores i de 16 a 19 hores\nDivendres de 10 a 14 hores.\nPossibilitat de concertar cita prèvia fora de l'horari d'atenció al públic.\nParking públic al mateix edifici\nParades de metro: Sagrada Família i Verdaguer\n© 2019 Campos Catafal Advocats SCP | Advocats Barcelona | +34 932 070 569 | info@camposcatafal.com\nAquest lloc utilitza cookies i tecnologies similars per oferir-li una navegació a mida i millorar els nostres serveis, així com per finalitats estadístiques. Si continua navegant per aquest lloc, accepta que n'ha estat degudament informat. Més informació


La trobada Matas-Antich\n20 abril 2021 07:05\nEl president Matas ha elegit l'únic camí lògic per desbloquejar l'enfrontament que manté amb Madrid: parlar amb Francesc Antich, cap de l'oposició, pròxim candidat socialista a la presidència del Govern balear, i únic illenc que té pes, influència i prestigi davant l'Executiu Zapatero. Matas sap a la perfecció que Antich té la paella pel mànec sobre si aconseguirà o no els més de 200 milions d'euros que necessita per pagar les autovies que està construint en l'actualitat sense que hagi de recórrer a endeutaments, nous imposts o rapinyar recursos de davall les estores de l'autogovern balear. El problema essencial, però, no és de doblers, sinó de model territorial. El problema no és de dèficit fiscal, sinó de capacitat d'entesa entre dreta i esquerra, de com articular el transport i el funcionament d'un conjunt d'illes pobres en territori però riques en empenta, de capacitat de creació de riquesa i forta autoestima social, cultural i de senyes d'identitat. Si Matas comença a parlar a Antich de cèntims, no hi haurà res a fer. El líder socialista ja té preparat un conveni alternatiu de carreteres per als consells insulars en què no hi haurà scalextrics a l'americana davant Campanet, sinó una millora racional de la xarxa de carreteres actualment existent. Si la trobada de dilluns ofereix fruits només serà possible si el palmesà Matas i l'algaidí Antich parlen, amb alçada de mires, del país, de quin país volen construir i de quin poble volen dignificar.


La líder de Cs, Inés Arrimadas, ha cridat l'atenció del president de Govern, Pedro Sánchez, sobre les declaracions que ha fet aquest divendres el president d'Òmnium Cultural, Jordi Cuixart, reiterant que no es penedeix de les accions que va dur a terme durant el procés independentista de 2017. "Ara vas i els indultes, Pedro Sánchez", ha escrit Arrimadas en un missatge a Twitter.\nInés Arrimadas - Arxiu -Europa Press\nEn una entrevista a RAC1, Cuixart ha defensat el seu paper en el 'Procés', que li ha valgut una condemna de nou anys de presó per un delicte de sedició. "Jo no renuncio a nedi del que vaig fer, a l'exercici de drets fonamentals", ha afirmat, afegint que ni ha demanat l'indult ni ho demanarà perquè no creu que això resolgui la situació de Catalunya. Al final del judici, Cuixart va manifestar: "Tot el que vaig fer, ho tornaria a fer perquè estic convençut que és el que havia de fer".\nEn el seu compte oficial de Twitter, Cs ha tornat a exigir a Sánchez que "rectifiqui" i asseguri que el Govern no va a perdonar la pena als dotze líders separatistes condemnats pel Tribunal Suprem en el judici per l'1-O i la declaració unilateral d'independència de 2017.\nLa formació taronja ha repassat les opinions expressades per diversos socialistes destacats en els últims dies sobre aquest assumpte. "Felipe González no ho faria, (Emiliano) García-Page creu que seria una desgràcia, Alfonso Guerra creu que no és legal i (Guillermo) Fernández Vara no vol dependre de nacionalistes. Fins líders històrics i autonòmics de l'PSOE estan en contra dels indults ", ha assenyalat.\n"Trair" als constitucionalistes\nPer al líder de Cs al Parlament, Carles Carrizosa, no té "cap sentit" concedir indults "als qui els rebutgen, no es penedeixen i tenen voluntat de reincidir". "L'objectiu de Sánchez és conservar la Moncloa a canvi de trair als constitucionalistes, però ens mobilitzarem per defensar Espanya", ha advertit.\nTambé la vicealcaldessa de Madrid i dirigent de Cs, Begoña Villacís, s'ha dirigit al cap de l'Executiu després de les paraules de Cuixart: "Ho veus, Sánchez? No es conformen amb la nostra humiliació, exigeixen la nostra liquidació com a país".\nPer la seva banda, l'eurodiputat i membre de Comitè Permanent del partit, Jordi Cañas, ha censurat "les abraçades de la traïció a l'Estat de dret" --possible al·lusió a l'abraçada entre Cuixart i el líder de PSC i ministre, Miquel Iceta, durant la presa de possessió de Pere Aragonès com a president de la Generalitat-- i ha qualificat la situació de "insuportable".


Albert Ramos aixeca el seu primer títol ATP | Mataró Ràdio\nAlbert Ramos aixeca el seu primer títol ATP\nDg, 17/07/2016 - 16:52\nAlbert Ramos toca el cel a Suècia. El tennista mataroní s'ha imposat, a la final de l'ATP 250 de Bastad, a Fernando Verdasco i ha aconseguit el primer títol de la seva carrera esportiva. Partit relativament còmode per Ramos, que ha guanyat en dos sets, per 6 a 3 i 6 a 4.\nPrèviament el mataroní havia aconseguit el més complicat a les semifinals; imposar-se al gran favorit del torneig, el número 13 del rànquing mundial, David Ferrer, també en dos sets 7 a 5 i 6 a 4.\nAquesta ha estat la segona final ATP que ha disputat el tennista en tota la seva carrera esportiva, totes dues han estat sobre terra batuda. La primera va ser a Casablanca l'any 2012, tot i que aleshores Ramos va perdre davant Pablo Andújar.


Social media y gestió de comunitats | MarcSolerMena\nGestiona i fidelitza la teva comunitat en xarxes socials\nAnalitzem i generem una estratègia adequada al teu públic per a la teva presència digital\nFomenta la comunicació i la col·laboració entre les parts del negoci.\nAugmenta la visibilitat de marca y aconsegueix més abast.\nAconsegueix fidelitzar els clients amb accions de valor i que fomentin la participació.\nAconsegueix un canal d’atenció al client clau per aconseguir proximitat.\nQuines xarxes socials ens agraden més\nGrans espais d'usuaris segmentats per tenir la teva pròpia comunitat\nUna bona planificació estratègica ens assegura treballar amb un contingut més encertat i tenir-ho tot sota control. En aquesta part es defineix un pla de social media màrqueting per a la nostra empresa.\nS’hi realitzen tasques com l’anàlisi de la competència, el target a qui ens dirigim, la selecció correcta de xarxes socials, la definició del contingut que difondrem i la selecció de KPI ‘s més importants.\nAmb la selecció de xarxes socials i la seva optimització, el següent és la gestió de comunitats. En ella farem una difusió correcta i programada per arribar al màxim públic possible.\nEl nostre treball serà mantenir una escolta activa i gestionarem les diferents interaccions que puguin arribar dels nostres usuaris. L’objectiu és establir relacions amb la nostra comunitat o potencials clients de manera efectiva.\nLes xarxes socials són espais que ens permeten segmentar amb gran concreció les nostres campanyes publicitàries. Hi ha diferents maneres de fer publicitat en les diferents xarxes socials.\nSi volem aconseguir major visibilitat i abast aquesta opció sembla imprescindible per aconseguir els nostres objectius. Captar l’atenció de potencials clients s’aconsegueix amb bons anuncis corporatius.\nEls usuaris comenten i comparteixen les seves experiències en xarxes socials. La nostra marca ha d’atendre a la seva comunitat i ha d’oferir una atenció al client gairebé perfecte. L’objectiu és mantenir una bona reputació online i estar sempre al capdamunt.\nEls usuaris estan acostumats a utilitzar xarxes socials com Twitter o Facebook per fer consultes o deixar queixes que han de ser respostes.


Personal vetllador: Reunió de CCOO amb responsables del Departament - CCOO Educació Pública Personal vetllador: Reunió de CCOO amb responsables del Departament - CCOO Educació Pública\nHome > vetlladores > Personal vetllador: Reunió de CCOO amb responsables del Departament\nPersonal vetllador: Reunió de CCOO amb responsables del Departament\nREUNIÓ AMB EL DEPARTAMENT D'ENSENYAMENT: PERSONAL VETLLADOR\nEl matí de dilluns 16 de setembre, a petició de la Federació d'Educació de CCOO, ens va rebre la senyora Alba Espot i Faixa, Directora General d'Educació Infantil i Primària, la qual, entre les seves tasques, té la de proposar i dirigir el pla d'acció departamental en relació amb l'alumnat amb necessitats educatives especials i trastorns específics de l'aprenentatge.\nPer part de CCOO, va assistir-hi la companya Montserrat Ros, Secretària General, i en Manel Pulido, responsable d'acció sindical.\nEl Departament ens va informar que s'ha donat sempre l'ordre de no tocar l'educació especial, i que degut a la rebaixa en el pressupost educatiu, i pel que fa al personal vetllador, s'estava intentant evitar “duplicitats” de recursos. Que no es volia tocar sous degut als baixos salaris dels que s'està parlant, i que segons els seus càlculs, cap alumne es reduiria més de mitja hora d'atenció a la setmana.\nCCOO li vam explicar que aquestes dades són totalment diferents a las que tenim nosaltres, amb reduccions de jornades, i per suposat de sous, superiors al 50% en molts casos. Degut a què estem fent la recollida de dades en aquests moments, ens vam comprometre a tornar-nos a reunir per parlar de tots aquests casos concrets quan la completem, esperem que durant la propera setmana. Un cop realitzada aquesta propera reunió, el Departament treballarà amb els seus Serveis Territorials i amb les empreses adjudicatàries per intentar resoldre els problemes. Aquest compromís també va ser assumit per la pròpia Consellera en la reunió que va mantenir amb el MUCE (Marc Unitari de la Comunitat Educativa), del qual formem part CCOO, el passat divendres 13 de setembre.\nAixí doncs, demanem al conjunt de personal vetllador i de centres educatius que omplin l'aplicatiu informàtic per recollir els problemes ocasionats i esperem que el compromís del Departament es vegi plasmat en actuacions concretes a partir de la propera reunió.\nConsulta sobre la situació del personal vetllador als centres (Curs 2013/2014)(+)\nBlog del personal vetllador:\nPublicat per . a 18.9.13\nItem Reviewed: Personal vetllador: Reunió de CCOO amb responsables del Departament Rating: 5 Reviewed By: .


Trump creu que els palestins s'acabaran sumant al pla de pau per no "quedar-se penjats"\nPublicat 15/9/2020 16:46:23 +02:00CET\n2020 GETTY IMAGES / ETHAN MILLER\nEl president no té "cap inconvenient" a vendre caces F-35 als Emirats Àrabs Units després de l'acord amb Israel\nEl president dels Estats Units, Donald Trump, ha donat per fet que els palestins tard o d'hora s'acabaran sumant a un acord de pau amb Israel, perquè en cas contrari "es quedaran penjats", tot i que Cisjordània ha estat escenari de diverses protestes aquest dimarts contra els pactes d'Israel amb la Unió dels Emirats Àrabs i Bahrain.\nTrump, que s'ha erigit com a mediador, ha defensat a Fox News que hi ha més estats que es "volen sumar" a aquest acostament entre Israel i els països del Golf, i ha plantejat que els palestins també s'hi acabaran interessant, malgrat que ara com ara han descartat qualsevol contacte amb els governs israelià i nord-americà.\nLa Casa Blanca acollirà aquest dimarts la signatura dels acords amb els quals Israel establirà relacions diplomàtiques amb els Emirats Àrabs Units i Bahrain. L'Administració Trump els ha venut com un triomf, després que el mandatari nord-americà fracassés en el seu ambiciós pla perquè israelians i palestins signessin la pau.\nTrump ha insistit aquest dimarts que "la pau al Pròxim Orient" contina sent una opció i no ha amagat que aquests acostaments poden generar oportunitats econòmiques. Així, ha suggerit que no tindria "cap inconvenient" a vendre caces F-35 als Emirats Àrabs Units perquè, entre d'altres motius, crearia ocupació als Estats Units.\nEl seu gendre i assessor, Jared Kushner, també ha incidit en una entrevista a la cadena NBC que la signatura d'aquests acords representa "el principi de la fi del conflicte àrab-israelià" i permetrà que, "a llarg termini", el Pròxim Orient sigui una regió "molt més estable".\nKushner ha assegurat que la qüestió palestina no és "tan complicada", tot i que ha afirmat que no formarà part de la cerimònia d'Israel, els Emirats Àrabs Units i Bahrain. No obstant això, l'acord entre els governs israelià i emiratià sí que contempla el compromís que Israel ara com ara no s'annexionarà algunes zones de Cisjordània.


Oltra: "No rebem ordres ni de Madrid ni de Barcelona i això ens permet tindre un discurs coherent" | Valencia Extra\nOltra: "No rebem ordres ni de Madrid ni de Barcelona i això ens permet tindre un discurs coherent"\nLa candidata de Compromís a la Presidència de la Generalitat, Mónica Oltra, ha subratllat que el seu partit no rep “ordres ni de Madrid ni de Barcelona” i això li permet “tindre un discurs coherent i en defensa dels interessos dels valencians a Madrid, siga enfront de Montero o Montoro”.\nAixí s’ha expressat durant l’acte de campanya celebrat aquest dilluns en el Teatre Principal de Castelló al costat d’altres càrrecs de la formació, segons ha indicat la coalició en un comunicat. Durant la seua intervenció, ha assenyalat que “la gent sap que aqueixa atzagaiada de 20 anys –en referència a l’anterior govern del PP– no s’arregla en quatre, i per això ha de continuar el canvi”.\n“Omplirem les urnes de somriures perquè som l’única garantia que seguisquen les polítiques de canvi que es van iniciar en 2015. I ho aconseguirem perquè enfront dels qui enarboren el discurs de l’odi, del fetge, de les banderes i de la por, nosaltres fem propostes que milloren la vida de la gent”, ha dit Oltra.\nLa líder de la coalició valenciana ha destacat que “Compromís és el fet diferencial que ha fet que s’hagen impulsat polítiques valentes i per a les persones que no s’han desenvolupat en altres comunitats autònomes”. “Sense Compromís en el Consell no hi hauria Llei de Serveis Socials, ni Llei LGTB, ni Llei Trans, el Xarxa Llibres seria un xec i no s’haurien garantit els serveis públics de tots per damunt del negoci d’uns pocs”, ha afirmat.\nAixí mateix, la també vicepresidenta de la Generalitat ha proposat una llei de serveis mínims públics en zones rurals, ja que “s’estan despoblant” i on “se suposa que ha d’haver-hi educació, sanitat, un transport que connecte a la gent i recursos de serveis socials”.\n“ELS NOSTRES LÍDERS ESTAN ACÍ”\nEn l’acte també ha intervingut el cap de llista de Compromís en el Congrés per Castelló, Marta Sorlí, qui ha assegurat que “si no està Compromís, els pobles de Castelló no tindran veu en el Congrés ni al Senat”, perquè el seu partit “ha portat, la veu, els problemes i les exigències de les nostres comarques a Madrid”.\nD’altra banda, el conseller d’Educació, Investigació, Cultura i Esport, Vicent Marzà, ha assenyalat que “quan els deixebles de Fabra diguen mentides”, cal recordar que “ací ja no es repaguen els medicaments, ningú passa vergonya per comprar els llibres de text i tenim la taxa més baixa d’atur des de 2007”.\n“Si hi ha una mica clar en aquesta campanya és que molta gent encara no ha decidit a qui votarà, per això necessitem unes comarques del Nord actives, fortes i dinàmiques. Que es trepitge el carrer, per a parlar amb la gent. Perquè nosaltres no esperem que la campanya de Castelló siga la visita de rigor de Rivera, Sánchez, Iglesias o Casado. Els nostres líders, els nostres candidats i candidates i els que de debò ens representen estan ací. No vénen. Estan”, ha declarat.\nPer part seua, el candidat de Compromís al Congrés, Joan Baldoví ha apuntat que “el finançament és essencial per a tindre millors serveis, més mèdics, millors carreteres i en definitiva, millor qualitat de vida”, i ha assegurat que estan “decebuts per la falta de valentia del Govern de Sánchez”.\nReferent a això, ha explicat que “les comunitats autònomes gestionen el 85% de les competències socials bàsiques, però només ens arriben el 25% dels recursos” i ha insistit que “els valencians som ciutadans de segona i aquesta injustícia s’ha d’acabar. “Serem decisius després del 28A, i qui vulga els vots de Compromís s’ha de comprometre a reformar el finançament des del primer minut”, ha afegit.